Ֆինանսների նախարար Ատոմ Ջանջուղազյանը համաձայնեց, որ պետք է քննարկել ներդրումային միջավայրը առհասարակ ոչ միայն ուղղված օտարերկրյա, այլ ընդհանրապես նաև ներքին ներդրողների հաշվով: «Պետք է համոզված լինենք, որ այնքան լավ միջավայր ունենք, բայց ուշադիր լինենք, որ խոսքը հավասարակշռած լավի մասին է, ոչ թե ամեն ինչ պատրաստ է, եկեք վերցրեք տարեք, այլ տրամաբանված լավի: Բայց ինչքան էլ մենք ջանք գործադրենք ցույց տալու, որ միջավայրը լավն է, ներդրողը շատ լավ կարողանում է հաշվել և որոշել գա, թե ոչ»,-ասաց նա: